钦定古今图书集成/历象汇编/岁功典/第103卷 > 稗编 > 朱升八卦纳甲图说
## 钦定古今图书集成/历象汇编/岁功典/第103卷 > 稗编 > 朱升八卦纳甲图说

按：自甲至癸者，十日之名也。日有十而卦以八，以八
纳十，故乾坤二卦，始终包罗之，而纳甲、乙、壬癸之四
日。甲壬阳日，《干》纳之；乙癸阴日，《坤》纳之也。其间六日，
三男纳其阳，三女纳其阴。六子之卦，各得乾坤之一
画者也。又艮纳丙，《兑》纳丁者，气之方行者也，少男女
纳之，犹日之未午，岁之方夏时也。震纳庚，巽纳辛者，
质之已凝者也。长男女纳之，犹日之过午，岁之既秋
时也。坎离中男女纳戊己于正中，有不待言者矣。《易》
家纳甲，意本于此。其见于经，则蛊之先甲后甲，《巽》之
先庚后庚，与《革》之“己日乃孚”而已。世言《易》卦纳甲，本
于《参同契》。今以其书考之，则以月之明魄多少，取象
于卦画，而以所见方位为所纳之甲，二者皆非也。夫
既以《干》三画纯阳为望，以《坤》三画纯阴为晦，则其明
魄消长，当以五夜当一画。若是，则《震》当为初五夜之
月，而非生明，《兑》当为初十夜之月，而非上弦也。望后
《巽》《艮》准此。此月之明魄，既与所言卦画不类矣。又地
之方位，甲庚相对，既以望夕之月为《干》而出甲，则初
生之月不见于庚矣，上下弦之昏旦，同见于南方之
中，亦初无上弦见丁、下弦见丙之异也。大抵月之行
天，一岁十二月间，其昏出见之地，夜夜推移，不袭其
位，惟有春秋二分，黄道与赤道相踏，又须气朔分齐，
则其朔望朏肭出见，乃有定位可指，而不可以言纳
甲之理也。《参同契》乃是整齐一岁一月一日之造化，
以明吾道之造化；姑借《易》以言之，大概约略取象云
尔，而非以说《易》也；

《六甲诗　　　　　　　　　　　》·陈·沈炯

甲拆开众果，万物具敷荣。乙飞上危幕，雀乳出空城。
丙魏旧勋业，申韩事刑名。丁翼陈诗罢，公绥作赋成。
戊巢花已秀，满塘草自生。已乃忘怀客，荣乐尚关情。
庚庚闻鸟啭，肃肃望凫征。辛酸多悯恻，寂寞少逢迎。
壬蒸怀太古，覆妙伫无名。癸己空施位，讵以召幽贞。